User talk:Cambodiapage

លោក កឹម សុខា ប្រធានគណបក្សសិទ្ធិមនុស្សនៅថ្ងៃ ទី១៣ សីហា នេះ បានចេញលិខិតមួយ ពីសហរដ្ឋអាមេរិក ដោយធ្វើការបដិសេធចំពោះ លិខិតក្លែងបន្លំ ដែលបានយកឈ្មោះ លោកទៅបង្កាច់បង្ខូច ក្នុងចេតនា នយោបាយ។

សូមរំលឹកថា ចាប់ផ្តើមពីថ្ងៃអាទិត្យម្សិលមិញ លិខិតក្លែងបន្លំចំនួនពីរច្បាប់ ត្រូវបានគេផ្សព្វផ្សាយតៗ គ្នាតាមរយៈបណ្តាញសង្គមនានា។ លិខិតទីមួយ គឺជារបស់លោក សម រង្ស៊ី ដែលបានប្រកាសលាឈប់ ពីចលនាប្រជាធិបតេយ្យសង្រ្គោះជាតិ និងចែកផ្លូវជាមួយលោក កឹម សុខា។ ចំណែកលិខិតទីពីរ គឺជារបស់លោក កឹម សុខា ដែលបានសម្តែងការសោកស្តាយចំពោះបរាជ័យជាថ្មី របស់លោក សម រង្ស៊ី ដែលប្រកាសដកខ្លួនចេញពីឆាកនយោបាយ។ ចំពោះលិខិតក្លែងបន្លំទាំងនេះ លោក កឹម សុខា បានបញ្ជាក់ជូនជនរួមជាតិខ្មែរថា គណបក្សសិទ្ធិមនុស្សនឹងរួមគ្នាជាមួយគណបក្សសមរង្ស៊ី ដើម្បីបង្កើតគណបក្សសង្រ្គោះជាតិ។ ដូច្នេះជនខិលខូច ឬក្រុមខិលខូចមានការភ័យស្លន់ស្លោរ ប្រើឧបាយកលញុះញង់បំបែកបំបាក់ កុំឲ្យខ្មែររកឯកភាពជាតិ និងសាមគ្គីជាតិបាន ដើម្បីងាយស្រួលជិះជាន់ និងត្រួតត្រា។ ជាមួយគ្នានេះ លោក កឹម សុខា ដែលក្នុងនាមជាប្រធានគណបក្សសិទ្ធិមនុស្ស និងជាអនុប្រធានចលនាប្រជាធិបតេយ្យសង្រ្គោះជាតិ បានប្តេជ្ញាជាថ្មីម្តងទៀតចំពោះមុខមហាជនខ្មែរថា បេសកកម្មជាប្រវត្តិសាស្រ្តនេះ លោកនឹងខិតខំធ្វើឲ្យបានសម្រេចដល់គោលដៅ៕

By: www.cambodiapage.info